NaiveNeuron/SloPal huggingface dataset:
P. Paška, predseda NR SR: (2009-10-28):
Dámy a páni, vy, ktorí nemáte záujem sledovať rozpravu, poprosím vás, aby ste radšej opustili rokovaciu sálu. Páni poslanci, pani poslankyňa Žitňanská, môžem vás poprosiť, rád by som otvoril rozpravu. Pán poslanec, máte slovo, nech sa páči.
M. Číž, podpredseda NR SR: (2007-09-04):
Teraz s faktickou poznámkou vystúpi pán poslanec Dušan Jarjabek.
Žitňanská, Jana, poslankyňa NR SR (2020-04-02):
Ďakujem veľmi pekne, pán predsedajúci. Ctené kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony (tlač 36). Národná rada Slovenskej republiky uznesením č. 42 z 1. apríla 2020 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona (tlač 36) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva päť pozmeňujúcich a doplňujúcich návrhov. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Gestorský výbor odporúča hlasovať o návrhoch 1 až 5 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 9 z 2. apríla 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Kažimír, Peter, podpredseda vlády a minister financií SR (2019-04-04):
Ďakujem ešte raz za otázku a nadviažem tam, kde som pred chvíľou skončil. Ale chcem vám ešte raz pripomenúť, že vnímam to tak, že systém sociálnych a iných benefitov pre ozbrojencov, či sú to príslušníci polície, armády alebo napríklad finančnej správy, je namieste, ale zároveň ho vnímam, alebo na ministerstve financií ho vnímame ako nadštandardný. Ak teda hovoríme o OČR-kách, tak napríklad u colníka, ktorý je v mojom rezorte ministerstva financií, má slúžiť na zabezpečenie starostlivosti o manželku, manžela a deti. Počas obdobia tejto starostlivosti colníkovi patrí služobné voľno s nárokom, a to zdôrazňujem, na služobný plat v plnej výške až po dobu 7 dní. V osobitných prípadoch dokonca až 14 dní. Zároveň chcem podotknúť, že na rozdiel od colníkov civilným zamestnancom v takýchto prípadoch nepatrí plat, ale dávka sociálneho zabezpečenia, ktorá zďaleka nedosahuje výšku ich platu. Teda nemiešajme hrušky s jablkami a neporovnávajme dva odlišné systémy, z ktorých je jeden nadštandardný. Veď OČR alebo ošetrovanie člena rodiny je len jedna z radu sociálnych výhod, ktoré sú so služobným pomerom ozbrojenca spojené. Ďakujem. Skončil som.
Bugár, Béla, podpredseda NR SR (2017-12-06):
Nech sa páči, prezentujme sa, hlasujme o návrhu prerokovať tento vládny návrh zákona v treťom čítaní. (Hlasovanie.) Prítomných 132 poslancov, za 79, proti 53. Konštatujem, že sme v treťom čítaní . Otváram rozpravu v rámci tohto čítania. Nikto sa do nej nehlási. Vyhlasujem ju za skončenú. Pán poslanec, nech sa páči.
Nicholsonová, Lucia, podpredsedníčka NR SR (2016-05-25):
Ďakujem veľmi pekne, pán predsedajúci, za slovo. Ctené dámy, vážení páni, cieľom predloženého návrhu zákona je zvýšiť sumu mesačného príspevku na starostlivosť o dieťa, a to z pôvodnej výšky 280 eur na 300 eur a zároveň predložiť nárok na jeho vyplácanie z troch rokov veku dieťaťa až do začiatku povinnej školskej dochádzky. Dôvodom predloženia takejto legislatívnej úpravy je snaha zlepšiť sociálnu situáciu pracujúcim rodičom a napomôcť ich začleneniu na trh práce. Zosúlaďovanie rodinného a pracovného života je nanajvýš aktuálna téma nielen na Slovensku, ale aj v rámci celej Európskej únie. Príspevok na starostlivosť o dieťa sa javí ako jedno z najefektívnejších opatrení čerpania Európskeho sociálneho fondu v rámci adresnej a priamej pomoci rodičom s malými deťmi, ktorí sa pokúšajú o návrat do práce. Druhým pozitívom príspevku na starostlivosť o dieťa je podpora predškolských zariadení, a to nielen škôlok, ale aj detských centier, či profesionalizovaných aupair, ktorými vypĺňame akútny nedostatok materských škôl. Napriek tomu je jeho čerpanie relatívne nízke a hlavným dôvodom sa javí to, že väčšina rodičov dáva do predškolských zariadení až deti staršie ako tri roky, kedy si však už nemôžu čerpať príspevok na starostlivosť tak, ako bol pôvodne nastavený. Preto, vychádzajúc z aplikačnej praxe, predkladatelia navrhujú takú zmenu zákona, ktorou sa príspevok nielen zvýši, ale aj predĺži možnosť jeho poberania aj po troch rokoch veku dieťaťa. Návrh zákona je v súlade s Ústavou Slovenskej republiky, zákonmi a s ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Návrh zákona nebude mať vplyv na verejné financie, a to hovorím napriek tomu, že chceme ho zvýšiť a chceme predĺžiť možnosť jeho poberania – a hovoríme to pri plnom vedomí – so zreteľom na to, že my sa nemôžeme pozerať len na to, čo investujeme do tých rodičov, ktorí sa vracajú na pracovný trh cez príspevok na starostlivosť o dieťa. My sa musíme pozerať na to, čo sa nám vráti v podobe tej pridanej hodnoty. To budú ľudia, ktorí sa aktívne zapoja do otvoreného trhu práce, ktorí začnú finančne prispievať do štátu, to znamená, že tam nie je len, tam nie je len investícia na jednej strane, ale tam je aj obrovská návratnosť A takže tvrdíme, že návrh nebude mať vplyv na verejné financie, ak, tak pozitívny, podnikateľské prostredie nebude mať sociálny vplyv ani vplyv na životné prostredie, ani na informatizáciu spoločnosti. Veľmi pekne ďakujem za prípadnú podporu.
Laššáková, Jana, podpredsedníčka NR SR (2014-06-25):
Pani poslankyňa Mezenská.
D. Lipšic, poslanec: (2009-03-11):
Ale čo si má pomyslieť obyčajný človek, ktorý možno príde o prácu, možno mu znížia mzdu, nedostane odmeny, keď príde domov, zapne si Televízne noviny a vidí tam ďalšie vyhodené miliardy v tendroch, ukradnuté miliardy z peňazí daňových poplatníkov? Ja vám nedám ekonomické recepty na krízu, lebo nie som ekonóm, pán premiér, ale dám vláde jeden recept, ktorý, myslím, že môže pomôcť v kríze obyčajným ľuďom – prestaňte kradnúť! (Potlesk.)
P. Prokopovič, poslanec: (2001-12-18):
J. Migaš, predseda NR SR: 1 a 3. Hlasujeme o bodoch 1 a 3.
Figeľ, Ján, podpredseda NR SR (2013-05-29):
Nech sa páči, Pavol Zajac.
Kuffa, Štefan, poslanec NR SR (2021-12-14):
Sedem eur pre záchranárov nemáme, ale na korytnačky 651-tisíc, to sa nájde v rozpočte alebo 21 miliónov na monitoring vtákov a biotopov. Prosím vás pekne, to takto vieme vyhadzovať peniaze a podobne, tuná lotéria a takéto nezmyselnosti. Ale, pán kolega Karahuta, ako si to spomenul veľmi pekne v úvode a hovoríš to ako koaličný poslanec, za to ti chcem ako poďakovať, len sa obávam toho, že ťa označia teraz tí tvoji kolegovia za dezoláta, klamára a všelijaké prívlastky ti dajú, tak ako nám to dávali. Ale chcem ti poďakovať predovšetkým za to, že si sa tak vlastne aj vyjadril k tomu, že 16.48 h sme dostali tento pozmeňovak. Tak vy ako gestorský výbor, tak vy to dostanete vtedy tento pozmeňovák, ako my bežní poslanci, ako sa my máme k tomu dostať? Veď to tuná zaznelo. Veď, prosím vás pekne, toto je tuná také páchané násilie a skrývame sa tuná za skupinu nejakých poslancov osemnástich, ktorí tu predkladajú tak závažný návrh zákona. Prečo tu pán Budaj potom sedí? Tak čo to je? On je tajný agent? To je nasadený agent, prosím vás pekne? Však raz sa hlási k tomu zákonu a kedy mu jak pasuje a inokedy sa nehlási. To je úplne super. Tak ako si aj spomenul tých poľnohospodárov, ktorých v podstate, aj súkromných vlastníkov, ktorí sú tuná vynechaní ako z toho. Ten náš chudobný vidiek Slovenska, ktorý je, je chudobný tento vidiek, sa ešte viacej prepadne. To sa nehanbíte? To teraz ľudia z vidieka zo Slovenska to prídu robiť slúžky dievčatá, ženy prídu robiť slúžky do Bratislavy alebo do Rakúska, do susednej Viedne? Chlapi pôjdu do Rakúska zase za robotou? To ideme vyhnať z regiónov chlapov? Pre nás pôda a les je zdrojom obživy. V regiónoch je to tak. A my, keď chceme chrániť 320-tisíc hektárov ako na Slovensku, predovšetkým musíme mať na to peniaze. Ako finančne to týmto kompenzujeme týmto vlastníkom? Nijako. Ja som nepočul, že by vlastníci boli kompenzovaní za to, že nemôžu hospodáriť na svojej pôde a vo svojom lese.
P. Paška, predseda NR SR: (2008-12-03):
(Hlasovanie) 125 prítomných, 109 za, 12 proti, 4 sa zdržali. Tento návrh sme schválili.
Sulík, Richard, predseda NR SR (2011-06-02):
Pozmeňovací návrh pána poslanca Štefanca.
Pellegrini, Peter, predseda NR SR (2015-06-24):
Ďakujem vám veľmi pekne. Teraz poprosím spravodajcu, ktorým je pán poslanec Podmanický, aby nás informoval o rokovaní výboru.
Dubovcová, Jana, poslankyňa NR SR (2011-02-11):
Ešte jednu poznámku chcem povedať. Podľa rokovacieho poriadku Národnej rady Slovenskej republiky predkladateľ má posledné slovo a zareaguje až po rozprave. Považujem za neopodstatnenú invektívu zo strany poslanca Madeja, že opakovateľne napadol predkladateľku, že sa dostáva k slovu vtedy, keď on už na to nemôže reagovať. Také sú pravidlá rokovacieho poriadku. Ona je ten človek, ktorý má právo podľa rokovacieho poriadku po rozprave zaujať stanovisko k tomu, čo v rozprave odznelo. Nie je tu perpetuum mobile, aby potom poslanci zase spätne mohli reagovať na predkladateľa.
Grausová, Natália, poslankyňa NR SR (2020-02-25):
Môžem? Mám slovo? Ďakujem ti, Stanko, za tvoju veľmi, veľmi dobrú, múdru rozpravu, kde si to veľmi pekne, názorne vysvetlil, že to musí pochopiť aj naozaj hlupák, ktorý, možnože sa nejakí nachádzajú v tomto parlamente.
P. Paška, predseda NR SR: (2009-12-02):
(Hlasovanie.) 138 prítomných, 125 za, 3 proti, 7 sa zdržalo, 3 nehlasovali. Budeme hlasovať verejne. Poprosím vás, uveďte návrh, prosím vás.
Zmajkovičová, Renáta, podpredsedníčka NR SR (2013-09-13):
Ďakujem. Vyhlasujem všeobecnú rozpravu za skončenú. Pán navrhovateľ, pán predseda výboru, nech sa páči. Pani spravodajkyňa, ešte zostaňte.
Klus, Martin, podpredseda NR SR (2019-10-25):
Ďakujem. S reakciou na faktické poznámky pani poslankyňa Gabániová.
Kyselica, Lukáš, poslanec NR SR (2021-06-17):
Ďakujem, pán predsedajúci. Pani navrhovateľka, pani ministerka, vážení členovia, kolegovia, pôvodne som nechcel vystúpiť v rozprave, chcel som reagovať nejakou faktickou poznámkou na vystúpenie pani ministerky. Takto, v krátkosti. Keď sa otvorila táto téma ohľadom kolúznej väzby, tak ja som bol zásadne proti. Takisto mi vyšetrovatelia alebo prokurátori písali, volali, že čo sme sa zbláznili, že jednoducho tento inštitút kolúznej väzby len tak vytrhávame z celého procesného konania, ktoré je veľmi preformalizované a že to bude mať fatálne dôsledky na celý úsek prípravného konania. Som rád, že konečné znenie tohto návrhu zákona je v takomto znení, v akom je. Lebo naozaj sa to vyprecizovalo tak, aby sa dosiahol aj účel trestného konania a aby sa naozaj otvorila tá diskusia ohľadom kolúznej väzby. Pokiaľ bolo uvedené, že sú tu nejaké problémy ohľadom väzenstva, respektíve ohľadom ľudí, ktorí sú vo väzbe, tak je namieste otvoriť naozaj ten zákon o výkone väzby a upraviť tie ich práva obvinených do takej roviny, že pokiaľ platí prezumpcia neviny, tak mali by sa mať lepšie vo väzbe ako tí, ktorí sú už odsúdení a sú vo výkone trestu odňatia slobody. Tak ako tu už bolo viac razy povedané, naozaj ten, ktorý je vo väzbe, tak je väčšinou zavretý v tej cele a má hodinový nárok na tú vychádzku. Kto je už odsúdený, má nárok ísť aj pracovať, proste socializuje sa, je s tými ľuďmi. Proste je v kontakte s ľuďmi. Takže naozaj to je téma i pre pani ministerku, aby sme otvorili tieto nejaké podmienky, kompletnú nejakú reorganizáciu väzenstva, čo však je určite spojené aj s nejakými finančnými nákladmi. Som rád, že v druhom kroku sa otvorí novelizácia Trestného poriadku a skráti sa ten proces celého prípravného konania. Teda dúfam, že sa skráti, tak ako je to deklarované aj v programovom vyhlásení vlády. Čo sa týka účelu trestného konania, aby nebolo zmarené, tak terajšia úprava tej kolúznej väzby je nastavená veľmi dobre. Pokiaľ boli tie prvotné návrhy, tak ja som bol odhodlaný, že nezahlasujem za takéto úpravy. Avšak pokiaľ je tam uvedená táto forma domnienky kolúzneho správania, ktorá sa netýka organizovaných, organizovaných skupín pri obzvlášť závažných zločinoch a netýka sa zločineckých skupín a teroristických, tak s takouto úpravou sa naozaj dá súhlasiť. To je asi tak všetko. Ďakujem.
Glváč, Martin, podpredseda NR SR (2016-04-27):
Ďakujem veľmi pekne. S faktickými poznámkami sa neprihlásil nikto, uzatváram možnosť prihlásiť sa s faktickými poznámkami. Nech sa páči, do rozpravy, pán poslanec Ondrej Dostál.
Osuský, Peter, poslanec NR SR (2018-02-08):
Ďakujem pekne, pani predsedajúca. No pokiaľ ide o nevoľnosti pri pohľade na dvojkríž, na ktorý tu pozerám, tak musím komparatívne povedať, že nevoľno človeku môže prísť pri pohľade na iné objekty, ktoré pod tým krížom občas defilujú, a tiež na produkciu, ktorá z tých objektov vychádza. A keď sme už u tej úrovne slovenčiny, je to trošku tak ako, že v dome obesenca by sa nemalo hovoriť o povraze, a nehádzať kamením, ak si v sklenenej veži. Nechcem tým globálne a generalizovane odsúdiť istú kategóriu diskutujúcich na rôznych fórach. Ale jedným z takým poznávacím znamením patriotov za Boha a za národ je to, že ich úroveň slovenčiny je katastrofálna. Už len slovo hanba s „m“ je signifikantným, o prídavných menách v prvom páde množného čísla ani nehovoriac, a preto ak sa tu hovorí o tom, ako formuje nezrozumiteľne, teda pre občana mladého, dieťa, to, aby nerozumelo svojmu rodnému jazyku, keď sa pozerám na písomné prejavy ľudí z brehu národne uvedomelých, tak ma jíma pocit, že nepočúvali české rozprávky, ale snáď maorčinu alebo jazyk Tuarégov, pretože tá ich úroveň by rozhodne pri Spejblovi a Hurvínkovi tak strašná nebola.
Šimečka, Michal, podpredseda NR SR (2024-09-11):
Ďakujem veľmi pekne, ceníme si to a prerušujem rokovanie o tomto bode. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 747/2004 o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 404. Návrh na pridelenie na prerokovanie výborom je rozhodnutie č. 435. Nech sa páči, pán minister, môžte uviesť tento vládny návrh zákona. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 404.)
Laurenčík, Milan, podpredseda NR SR (2022-03-24):
S faktickou poznámkou teraz vystúpi pán poslanec Jaroslav Karahuta, nech sa páči.
Pavelka, Radoslav, poslanec NR SR (2018-12-06):
Ďakujem pekne. Takže, Ondro, nebudem na teba reagovať, my sme v tomto za jedno. Pán Baláž, uznávam ten rozdiel, čo ste spomínali v tých miliónoch. Ale taká ideologická otázka, 20 mil. tak či tak k tým poľnohospodárom nepôjde. Keby ste to zobrali z toho rozpočtu a dali rozpočtovú položku celú 150 alebo 120 mil., pôjde im to všetko. Takto 20 mil. nepôjde. Čiže o to by to bolo možno jednoduchšie. No a k tomu, tie vzťahy, samozrejme, tie vzťahy nie sú dobré, veď ktoré, často obchodné jednania nie sú dobré, ale možno nemajú dobré vzťahy páni dodávatelia, ja neviem, možno sedačiek alebo čalúnení do nejakých veľkých automobiliek alebo hocikomu inde. Nikde nie sú tie vzťahy jednoduché, asi sa to jednoducho musia, tí ľudia si to medzi sebou nejakým spôsobom vybaviť. Áno, keď je niekto mocný, tlačí, hej, je to tak. Ale dávam do pozornosti, že nikto tomu neverí. Ja osobne som mal rozhovor s jedným človekom, ktorý dodáva do týchto reťazcov a povedal, sú také, s ktorými sa dá dohodnúť, sú také, s ktorými sa nedá. On dodáva tam, kde sa dá, a je navýsosť spokojný. Ale môžete si povedať, že si vymýšľam. Skúste si prečítať Denník N asi pred týždňom, vyšiel tam rozhovor s dodávateľom paradajok alebo rajčín, nikdy neviem, ako to je spisovne, ktorý vyslovene vraví, že je rád za spoluprácu s reťazcami, pretože keby mal jednať s 200 malými odberateľmi, keby mal jednať, tak jednoducho sa mu to celé predraží. Predraží sa mu logistika, predražia sa mu aj náklady, pretože ceny si dohadujú priebežne a pravidelne. Takisto veľmi zvýrazňoval aspekt hygieny. Tie veľké reťazce si dávajú omnoho väčší pozor, ako predtým mali. No, ja som, ja vám poviem, teraz som citoval to, čo povedal ten pán, takže na margo toho, že nikto okrem mňa tomu neverí. Samotný dodávateľ tomu verí a nemá problém to zverejniť. Ja pevne dúfam, že mu tam nepôjde kontrola v najbližšiu dobu, hej? Takže toľko. Ďakujem pekne.
Sulanová, Magdaléna, poslankyňa NR SR (2023-06-20):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Jaroslava Karahutu.
M. Rehák, poslanec: (2009-10-27):
Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte hlasovať spoločne o bodoch 1 až 12 s odporúčaním gestorského výboru schváliť ich.
Matej, Ondrej, poslanec NR SR (2010-12-01):
Čiže 2 až 8, 11 a 12 s odporúčaním gestorského výboru schváliť.
Verešová, Anna, poslankyňa NR SR (2017-12-05):
Ďakujem, kolega, za túto tvoju, tvoj príspevok. Prosím vás pekne, kde ste všetci? Pred chvíľou ste sa dožadovali, aby sme boli konštruktívni a povedali vám, čo minister vnútra neurobil alebo čo urobil zle. Povedala som vám to veľmi jasne a konkrétne a odkazujú to ministrovi vnútra a vám všetkým v koalícii zamestnanci týchto úradov a občania, ktorí každodenne chodia do tohto Klientskeho centra v Žiline. Toto vám odkazujú! Stanovisko písali odborníci, nemám to vycucané z prsta. Tak kde ste teraz, keď ste pred chvíľou sa tak veľmi hnevali na Matoviča, že čo tu rozpráva všelijaké svoje príbehy alebo svoje, svoje bludy a posielali ste ho neviem kam? Tak prečo neodpovedáte teraz na môj príspevok a na to, že aby ste mi ho vyvrátili, aby ste povedali, že toto nie je, toto nemá nič spoločné s ministrom Kaliňákom a že neurobil chybu? (Reakcie z pléna.) Dožadujete sa tu celý čas, sa tu dožadujete konštruktívnych, konštruktívnych informácií, aby sme povedali, a teraz ste ticho. (Reakcie z pléna.) Odpovedáte iba vtedy, odpovedáte iba vtedy, keď sa vás to veľmi, veľmi osobne dotkne? To ste vy takí konštruktívni?! Toto je konštruktívne?! (Reakcie z pléna.)
Gy. Bárdos, poslanec: (2009-04-16):
Ďakujem.
Pellegrini, Peter, predseda NR SR (2024-01-17):
Pán poslanec Mikulec.
Glváč, Martin, podpredseda NR SR (2016-04-19):
Pán poslanec Kollár.
Kondrót, Maroš, poslanec NR SR (2019-09-11):
O bodoch 2 až 4 spoločne s odporúčaním gestorského výboru schváliť.
Šimečka, Michal, podpredseda NR SR (2023-12-19):
Ďakujem vám veľmi pekne. Pán poslanec Valášek.
P. Hrušovský, predseda NR SR: (2005-05-20):
(Hlasovanie.) 140 prítomných, 139 za, 1 sa zdržal. Návrh sme schválili. Prosím ďalší návrh. K. Mitrík, poslanec: Pán predseda, dajte hlasovať o tom, že Národná rada postúpi tento návrh zákona do tretieho čítania.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 129, za 91, proti 5, zdržalo sa 26, nehlasovalo 7. Konštatujem, že sme uvedený návrh schválili.
Žiga, Peter, podpredseda NR SR (2024-06-12):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní hlasovaním v druhom čítaní o návrhu poslanca Baláža na vydanie zákona, ktorým sa mení a dopĺňa zákon č. 581/2004 o zdravotných poisťovniach, tlač 244, bod 45. Predtým, ako dám slovo spoločnému spravodajcovi poslancovi Jozefovi Ježíkovi, ešte o informáciách z jednotlivých klubov vás budú informovať poslanci Szalay, Dvořák, Stachura, ktorí sa prihlásili s procedurálnym návrhom. Ako prvý, pán poslanec Szalay, nech sa páči. (Stanoviská poslaneckých klubov k návrhu poslanca Národnej rady Slovenskej republiky Vladimíra Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 244.)
Blaha, Ľuboš, podpredseda NR SR (2024-05-09):
Pýtam sa teraz, či sa chce niekto prihlásiť do rozpravy ústne. Do rozpravy sa nehlási nikto ústne. Dávam slovo pani ministerke zdravotníctva Zuzane Dolinkovej. Nech sa páči, páni ministerka, máte slovo.
Šeliga, Juraj, podpredseda NR SR (2020-12-03):
Ďakujem pekne. Pán minister, je na vás ďalšia otázka, opäť od pána poslanca Kuffu a pýta sa pán poslanec: „Pán minister, v dôsledku pandemických opatrení neobávate sa výrazne klesajúcej úrovne vzdelania a straty zručnosti našich študentov?“ Nech sa páči.
Kiššová, Jana, poslankyňa NR SR (2015-06-19):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre ľudské práva a národnostné menšiny. Ako gestorský navrhol ústavnoprávny výbor s tým, aby výbor prerokoval návrh zákona do 10. septembra 2015 a gestorský výbor do 11. septembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Jarjabek, Dušan, poslanec NR SR (2011-09-14):
Ďakujem za slovo, pán predsedajúci. Pán predseda, ten problém, kvôli ktorému tu aj teraz sedíme, je v tom, že vlastne táto koalícia aj s vami vytvára nepretržitý spoločensko-politický stres. Preto tu sedíme, tu sú aktéri toho stresu, bavíme sa o tom stále, o východiskách, to je ten problém. No a okrem toho vráťme sa k pani premiérke. Ja som presvedčený, pán predseda, že pani premiérka Iveta Radičová odíde z postu predsedníčky vlády, odíde z postu predsedníčky vlády sama. A ten príbeh možno kočírujete spolu s ňou, len ona musí odísť z pozície predsedníčky vlády ako politický martýr, však? Nie ako porazená, neschopná premiérka. To je ten problém. A zatiaľ to vyzerá, pani Radičová, tak, že ste zlá, neschopná premiérka, ktorá je iba hovorkyňou tejto vlády. To je váš problém. A to sa vám, samozrejme, nepáči. Vy potrebujete odísť z tejto vlády ako celospoločenský opozično-koaličný martýr. (Prerušenie vystúpenia predsedajúcim.)
B. Bugár, podpredseda NR SR: (2006-02-02):
Chcem vás informovať, hlavne tých, ktorých sa to týka, že bude poslanecké grémium o 16.30 hodine, takže vyzývam všetkých účastníkov poslaneckého grémia, aby o 16.30 hodine prišli a mali by sme sa poradiť ako s ďalšou schôdzou. Budeme teraz pokračovať v druhom čítaní, a to o návrhu poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2002 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1394). Dávam slovo teraz pani poslankyni Kataríne Tóthovej, ktorá za skupinu poslancov tento návrh uvedie. Nech sa páči.
Kondrót, Maroš, poslanec NR SR (2015-11-25):
Dajte, prosím, pán predseda, hlasovať o pozmeňujúcom návrhu pána poslanca Beblavého.
Dostál, Ondrej, poslanec NR SR (2020-04-29):
Pán poslanec Taraba, pán poslanec Kollár tu nie je, tak odpoviem zaňho. Predpokladám, že nemyslel Kresťanskú demokraciu – Život a prosperitu, ktorej ste predsedom, ale myslel Kotlebovcov – Ľudovú stranu Naše Slovensko, že by nemali legálne existovať, a s tým som stotožnený, samozrejme, aj ja. A teda ak sa ohradzujete voči spochybňovaniu holokaustu, tak práve teraz sa rieši, že na kulturblogu, ktorý je blízky kotlebovcom, ich bývalý kandidát Magát napísal článok a prezentoval názory, ktoré spochybňujú holokaust, ktoré tvrdia, že v Osvienčime plynové komory slúžili pre potreby dezinsekcie, že sa šatstvo splyňovalo od vší, aby tak, paradoxne, Nemci chránili väzňom životy. Toto sa deje na médiu blízkemu, ktoré je blízke strane, na ktorej kandidátke ste sa dostali aj vy do parlamentu.
Laurenčík, Milan, podpredseda NR SR (2022-02-11):
Pán poslanec Mazurek, vyjadríte sa potom.
Fronc, Martin, poslanec NR SR (2013-01-30):
Ďakujem pekne. Chcem len veľmi krátko povedať, že je to viac-menej zákon, ktorý je technického charakteru. A uznávam, že aj tá aplikačná prax ukázala, že viaceré veci treba upresniť. Nemali sme v minulosti s tým skúsenosť. A postupne sa to zavádzalo. Čiže v tomto smere má tento zákon moju podporu. Akurát na jednu vec by som rád pána ministra upozornil. Občas sa stáva, a nie je to tak zriedka, že ľudia potrebujú uznať svoje doklady. A takpovediac niektoré inštitúcie vnímajú že nie sú na to kompetentné. Vráti sa to nazad. A niekedy to veľmi dlho trvá. To je, samozrejme, sporné, pretože tie vzdelávacie systémy v rôznych krajinách sú rôzne. Poznal som prípad v Kanade, kde žiadali potvrdenie od absolventa o tom, i keď to bol absolvent našej školy, pedagogickom vzdelaní, akože je učiteľ a podobne. To je, chápem, problém vydať. Ale zdalo by sa mi rozumné, aby v tom zákone boli dané termíny na vykonanie istých úkonov istým spôsobom a aj tým, hlavné termíny keď tá inštitúcia tie úkony nevykoná, pretože sa nepokladá za kompetentnú. Čiže toto je môj návrh a o tomto zrejme aj budeme diskutovať vo výbore, aby sme takéto niečo urobili, aby sme ľuďom jednoducho zľahčili fungovanie. To je všetko. Ďakujem pekne.
M. Číž, podpredseda NR SR: (2007-06-22):
(Hlasovanie.) Prítomných 136 poslancov, za návrh 15 poslancov, proti 31 poslancov, zdržalo sa 90 poslancov. (Potlesk.) Konštatujem, že sme neschválili návrh novely zákona č. 16/2004 Z. z. o Slovenskej televízii. Ďakujem pekne, pán spravodajca. Poprosím o pokoj v sále, vážené kolegyne, kolegovia. Pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a o zmene niektorých zákonov tak, ako to máme uvedené v tlači 272. Poprosím spoločného spravodajcu z výboru pre obranu a bezpečnosť pána poslanca Viliama Jasaňa, aby zaujal svoje miesto. Zároveň vás, pán spravodajca, prosím, aby ste uvádzali hlasovanie.
Jurinová, Erika, podpredsedníčka NR SR (2015-05-12):
Vážené panie poslankyne, vážení páni poslanci, pokračujeme v popoludňajšom rokovaní štvrtého dňa 51. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1424. Prosím pána ministra, aby sa dostavil do sály. Rovnako pána spravodajcu Viliama Jasaňa, aby zaujal svoje miesto pre spravodajcov. A dávam teda, keď sa dostaví do sály pán minister, slovo pánovi poslancovi Jozefovi Mihálovi. Po ňom sa pripraví pán poslanec Ľudovít Kaník. Takže prosím pánov poslancov, aby sa pripravili do rozpravy. Kratučká prestávka, lebo prosím technikov, aby našli pána ministra. Takže krátka prestávka, kým príde pán minister. Takže pokračujeme, pán minister je v sále. Dávam slovo pánovi poslancovi Mihálovi, ktorý je písomne prihlásený do rozpravy. (Pokračovanie v rokovaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1424.)
Laššáková, Jana, podpredsedníčka NR SR (2014-05-13):
Ďakujem pekne. Dovoľte predtým, ako dám rečníkom možnosť vystúpiť s faktickými poznámkami, aby som privítala na balkóne Úniu žien z okresu Skalica. Pozdravujem vás. (Potlesk). Na vystúpenie pána poslanca s faktickými poznámkami traja páni poslanci, pán poslanec Chren, pán poslanec Simon a pán poslanec Novotný. Končím možnosť prihlásiť sa s faktickými poznámkami. Nech sa páči, pán poslanec Chren.
V. Veteška, podpredseda NR SR: (2004-05-21):
Nech sa páči, pani poslankyňa Sabolová.
Bugár, Béla, podpredseda NR SR (2018-06-14):
Pán poslanec, nepočuť vás. Buď som hluchý...
P. Paška, predseda NR SR: (2006-12-05):
Takže najprv poprosím, pán podpredseda, procedurálne návrhy. (Hlas zo sály.) Môžeme. Dobre, nech sa páči, pán podpredseda.
Drdul, Dominik, poslanec NR SR (2021-01-12):
Pán Kotleba, ja vám poviem iba jednu vec, resp. dve, načo je nám napríklad dobrý ten núdzový stav. Nemocnice sú na hranici toho, čo zvládnu, na hranici počtu hospitalizácií, ktoré sú schopné zvládnuť, ak nechceme, aby nám ľudia naozaj umierali doma alebo umierali na chodbách. A na niektorých oddelenia sa naozaj musí rozhodovať personál, či poskytne kyslík, alebo neposkytne kyslík. A takto skúšaným nemocniciam núdzový stav napríklad umožňuje, aby im ministerstvo zdravotníctva nad rámec bežného financovania doplácalo náklady za teda pandémiu a tie, ktoré im v súvislosti s ňou vzniknú, alebo napríklad aby reprofilizovali. To znamená, aby napríklad v Galante zo súkromného subjektu z nemocnice vznikla komplet červená nemocnica, ktorá je teraz momentálne celá určená pre COVID-ových pacientov.
Danko, Andrej, predseda NR SR (2020-02-25):
Držte sa témy, pán poslanec!
Kéry, Marián, poslanec NR SR (2021-03-30):
Ďakujem za slovo, pán predsedajúci. Chcel by som len upriamiť pozornosť členov zahraničného výboru, že zasadnutie výboru je dnes 12.05 hod. v miestnosti č. 149. Ďakujem.
Blanár, Juraj, podpredseda NR SR (2023-06-27):
Ďakujem, pán spravodajca. Otváram rozpravu, do ktorej som neobdržal žiadnu prihlášku. Pýtam sa, kto má záujem sa ústne prihlásiť do rozpravy. Pán poslanec Svrček ako navrhovateľ, nikto viac. Uzatváram možnosť prihlásiť sa do rozpravy. Pán navrhovateľ, máte slovo.
P. Paška, predseda NR SR: (2009-02-12):
(Hlasovanie.) 135 prítomných, 122 za, 1 proti, 12 sa zdržalo. Máte súhlas, pán spravodajca, môžeme hlasovať.
Kollár, Boris, predseda NR SR (2021-10-19):
Ďakujem pekne. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 703. Návrh na jeho pridelenie na prerokovanie výborom je v rozhodnutí č. 733. Prosím ministra práce, sociálnych vecí a rodiny Slovenskej republiky Milana Krajniaka, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 703.)
Sopko, Miroslav, poslanec NR SR (2019-05-15):
Ďakujem za slovo, pani predsedajúca. Veľmi oceňujem tento prejav pani kolegyne, kde sa snažila aj konkrétnymi príkladmi tu v tejto našej nie ani intímnej, ale skôr takej komornej atmosfére hovoriť o tom, čo vlastne predkladá inšpekcia na výbore, ktorého som tiež členom, a niektoré veci možno z praktickej veci, teda z praktickej stránky budem hovoriť potom vo svojom príspevku i ja. Veľmi ma zaujala najmä poznámka, ktorá sa týkala vyučovania občianskej náuky. Nielen o tej neodbornosti, ktorá, žiaľ, je taká, aká je, pretože takto to býva pri predmetoch, ktoré časovou dotáciou sú vytláčané na okraj, čo si vôbec nezaslúžia. Najmä to, že akými formami sa pristupuje k mladým ľuďom, pretože toto by mal byť ten najlepší priestor práve na diskusiu, aby sa učili nielen diskutovať, ale prichádzať aj s argumentmi, ktoré majú pripravené, ktoré jednoducho majú predžuté a oni si, títo mladí ľudia, postupne nájdu inú cestu. Inú cestu, keď sa nediskutuje v školách o veciach, ktoré ich trápia. Možno taká paralela, asi poznáme všetci film Jurský park, tam je taký známy slogan, že život si vždy nájde cestu. Tak aj títo mladí ľudia si pre porozumenie a komunikáciu tiež nájdu cestu. Otázne ale je, aká tá cesta je, pretože potom môžu prísť k skupinám, ktoré hlásajú rôzne extrémne názory a tí si ich vypočujú. Tí si ich vypočujú, my o tom vieme, Picciolini ako bývalý člen neonacistickej skupiny nám o tom dal jedno svedectvo.
M. Číž, podpredseda NR SR: (2006-12-13):
(Hlasovanie.) Prítomných 141 poslancov, za 117 poslancov, zdržalo sa 24 poslancov. Konštatujem, že sme schválili vládny návrh zákona o tovare a technológiách dvojakého použitia a o zmene a doplnení niektorých zákonov . Ďakujem, pán spravodajca. Vážené kolegyne, kolegovia, teraz budeme hlasovať o návrhu uznesenia k návrhu rozpočtu nákladov na činnosť Fondu národného majetku Slovenskej republiky na rok 2007 (tlač 120). Spoločným spravodajcom je člen výboru pre hospodársku politiku pán poslanec Milan Rehák. Poprosím, aby uviedol hlasovanie.
Zs. Simon, minister pôdohospodárstva SR: (2004-03-10):
Chcel by som ale povedať k návrhu, ktorý predniesla pani poslankyňa Navrátilová. S týmto návrhom mám problém. Mám problém z toho dôvodu, že vytvára disharmóniu v riešení správy katastra. Máme dve veľké mestá - Košice a Bratislava. Obidve by sa mali riešiť a riadiť obdobným spôsobom, a nie jedným. Takže navrhujem, aby tento návrh Národná rada nepodporila. Ďakujem.
Fecko, Martin, poslanec NR SR (2013-12-04):
Ďakujem pekne. Pán kolega, tiež ako kolegyňa povedala, súhlasím s veľa vecami, ktoré ste povedali, malo to svoju logiku, ste skúsený človek. Je to šialenstvo, čo sa s našou legislatívou deje. Mne to niekedy pripadá, ako keby sme boli po druhej svetovej vojne. Nemáme žiadny zákon, nemáme nič a poďme všetky zákony pripravovať. No o čom to svedčí? Svedčí to asi o precíznosti prípravy, aká viac-menej by podľa môjho názoru mala byť a mala by reagovať hlavne na potreby praxe. Koľko my tu máme výskumných ústavov? Nehovorím iba o rezorte školstva, o rôznych. Máme tu kvantum výskumných ústavov, ktoré by mali vlastne prinášať tie vízie, kde, ako, čo, oni by mali s tou praxou byť prepojení najviac. Keď teda ich štát platí a máme ich ešte k dispozícii. Veď to by malo byť asi ich nejaké hlavné krédo, samozrejme, ja som tiež s niektorými pracovníkmi takýchto ústavov – hovorím všeobecne, nie iba odbor školstva – rozprával, hovorili: Áno, máme výsledky a nie je politická vôľa. Nie je politická vôľa a to je u mňa nejak nepredstaviteľné, pretože ako, pán kolega, ste povedali, keď stratíme čas, keď stratíme čas, ten už nevrátime. A najhoršie, čo môže byť, keď politik dopustí stratu času národa. Že my ho premrháme, ktorý tu máme, a zistíme, že ideme krok späť a nie krok dopredu. Takže chcem, aby aj naše talenty našich detí a ich čas nebol premrhaný iba kvôli tomu, že nejaká legislatíva neumožňuje tento talent rozvíjať. Ďakujem pekne.
T. Cabaj, poslanec: (2008-02-06):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej pätnásť dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 18. schôdze Národnej rady Slovenskej republiky. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení návrhu novely zákona. Problematika vládneho návrhu zákona je upravená v práve Európskych spoločenstiev a v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 2 písm. c) rokovacieho poriadku o tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. januára 2008 č. 531 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj a odporúčam, aby výbory predmetný vládny návrh zákona prerokovali do 19. marca 2008 a gestorský výbor do 20. marca 2008. Pani predsedajúca, skončil som, prosím, otvorte rozpravu.
M. Číž, podpredseda NR SR: (2008-05-22):
Pýtam sa navrhovateľa, či chce zaujať stanovisko k rozprave. Áno, má slovo.
Baránik, Alojz, poslanec NR SR (2016-04-21):
Ďakujem pekne. Chcel by som uviesť k tomu, čo uviedol pán podpredseda, to, že časy sa zmenili. To, čo by bolo v poriadku pred ôsmimi – desiatimi rokmi aj pred štyrmi rokmi, pokiaľ ide o programové vyhlásenie vlády, už jednoducho nestačí. To znamená, musíme sa prispôsobiť tomu, čo elektorát od nás požaduje. My sme predstavitelia toho elektorátu a my veríme, že vykonávame svoj mandát v súlade s naším poverením. Pokiaľ ide o prieskumy, všetci vieme, že čo prieskumy u nás znamenajú. Pokiaľ ide o tvrdenie, že sa tu jedná o nenávisť, nie je to žiadna nenávisť. Je to jednoducho realistická reakcia na danú situáciu. Pokiaľ hovoríme, alebo hovoríte o boji proti korupcii, pozrime sa, čo sa deje dnes, a pozrime sa, ako sa chovajú vaši nominanti vrátane generálneho prokurátora, vrátane vášho ministra vnútra, ktorý sa nevie chovať v parlamente, ktorý vykrikuje na ústavných činiteľov, keď mu niečo vytknú. Jednoducho už teraz vieme, že boj proti korupcii žiaden nebude. To je úplne jasné. A ak chcete dokázať, že chcete bojovať proti korupcii, dajme sa dokopy a zmeňme ústavu. Zrušme postavenie Generálnej prokuratúry a urobme z tohto právny štát. Tomu by sme rozumeli. (Potlesk.)
Gabániová, Darina, poslankyňa NR SR (2011-02-04):
Ďakujem pekne. Ďakujem všetkým, ktorí reagovali na moje vystúpenie. Pán poslanec Poliačik, ak dovolíte, prepáčte teda, ale osobný útok demaskuje toho, kto ho použije, pretože vyslovene vyjadrí alebo prejaví svoj hendikep, sorry. Článok, ktorý som citovala, vyšiel minulý týždeň v Literárnom týždenníku, nech sa páči, dočítajte si ho celý. Ten článok obsahuje aj tie zmienky, teda všetko to, ja som povedala, že kde končím citáciu, aj o Marxovi, Karlovi Marxovi, to len ako je určené pánovi Drobovi. Ak na vás môj prejav pôsobil nejak veľmi exaltovane alebo ja už neviem, tak prepáčte, že som vás podráždila. (Smiech v sále.) No a každopádne som rada, že to vo vás zarezonovalo nejakým spôsobom. No lebo dráždenie vyvoláva niekedy neadekvátne reakcie. (Smiech v sále.) No a, pán poslanec Abrhan, nepamätám si, ako som hlasovala, ale nepochybne, keď boli vaše... (Reakcia poslanca.) Počkajte! Nemôžem si pamätať toľko hlasovaní, preboha, no. Tak keď boli tie poslanecké návrhy opozície zmysluplné, nepochybujte o tom, že som určite hlasovala za alebo som sa aspoň zdržala, čiže nevyjadrila som... (Smiech v sále.) Nevyjadrila som jednoznačnú... (Smiech v sále a potlesk.) ... jednoznačné odmietnutie. A nebudeme tu hovoriť o tom, viete dobre, že práca na výboroch je tiež zmysluplná a tvorivá.
Bugár, Béla, podpredseda NR SR (2016-06-17):
Pani poslankyňa, netelefonujte v rokovacej sále!
Kaščáková, Renáta, poslankyňa NR SR (2018-10-23):
Ďakujem. Ja by som chcela povedať, že som veľmi rada podpísaná aj pod týmto návrhom zákona, pretože sa týka regiónu, v ktorom žijem, Trenčianskeho kraja a regiónu Hornej Nitry, ktorý som si veľmi všímala počas všetkých mojich regionálnych aktivít. Ale som rada podpísaná aj pod tými ostatnými zákonmi, ktoré sa týkajú energetiky a ktoré sa teda nepriamo týkajú aj tohto regiónu. Myslím si, že je veľmi dobré, že našli takého jedného spoločného menovateľa, ktorého si, Karol, veľmi dobre pomenoval, a to je šetrenie peňazí priamo z našich peňaženiek, proste šetrenie za účty, ktoré nám každý mesiac prichádzajú do domácností. Pretože naozaj týmito skrytými opatreniami, ktoré vláda robí a ktorými zdanlivo alebo naoko podporuje ľudí, tak tých ľudí vlastne okráda. Ja si myslím, že vďaka tvojej veľkej aktivite a vďaka veciam, ktoré aj v SaS robíme, sa do tohoto problému vniesla obrovská miera osvety, pretože sú to veľmi ťažké témy, ktorým ľudia veľmi ťažko rozumejú, ale pokiaľ sa naozaj im ukáže, že sa to týka ich vlastných peňaženiek, tak tomu porozumejú pomerne, pomerne rýchlo. A nielen peňaženiek, ale aj ich zdravia. Takže ja verím, že to vysoké percento, tých 70 % ľudí, ktorí nesúhlasia s týmito umelými dotáciami do podpory domácej produkcie energie z domáceho uhlia, je výsledkom aj týchto aktivít. Dúfam, dovolím si to tvrdiť, že určite áno, pretože vďaka takýmto názorným proste prezentáciám pochopia, o čo vlastne ide. Ja som videla, ako tam tí ľudia žijú, ako si musia zotierať ten popolček, ktorý im sadá na parapetné dosky a na autá, keď to tam tak dobre kúri ten komín, takže myslím si, že je to... (Prerušenie vystúpenia časomerom.)
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 81, proti 37, zdržalo sa 16 poslancov. Konštatujem, že Národná rada schválila vládny návrh zákona, ktorým sa mení a dopĺňa zákon č. 431/2002 Zb. o účtovníctve . vládnom návrhu zákona o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 388). Spoločným spravodajcom je pán poslanec Harna. Nech sa páči, máte slovo. I. Harna, poslanec: Ďakujem pekne za slovo. Vážený pán predsedajúci, vážení páni ministri, kolegyne, kolegovia, dovoľte mi, aby som uviedol hlasovanie k tomuto návrhu zákona. V rozprave vystúpila pani poslankyňa Antošová, ktorá však nepodala žiadny pozmeňujúci návrh. Budeme teda hlasovať o bodoch spoločnej správy. Pán predsedajúci, dajte hlasovať o bodoch spoločnej  správy č. 1 až 7, ďalej 9, 10, 12, 13, 14 až 16 s odporúčaním gestorského výboru schváliť ich. Dajte, prosím, hlasovať o týchto bodoch spoločnej správy.
Maďarič, Marek, poslanec NR SR (2011-09-07):
Ďakujem, pán podpredseda. V rozprave k návrhu vystúpili traja poslanci, nepadol žiadny návrh, takže prosím, aby ste dali hlasovať o tom, že sa Národná rada uzniesla prerokovať predložený návrh v druhom čítaní.
Danko, Andrej, predseda NR SR (2018-02-15):
Prosím, prezentujme sa a hlasujme. (Hlasovanie.) Prítomných 127, za 5, proti 46, zdržalo sa 74, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o návrhu poslancov Dubačovej, Petrík, Beblavého na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii (tlač 832), bod 67 schváleného programu. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Marčekovi, aby uviedol hlasovanie. (Hlasovanie o návrhu poslancov Národnej rady Slovenskej republiky Viery Dubačovej, Simony Petrík a Miroslava Beblavého na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony , tlač 832.)
Číž, Miroslav, podpredseda NR SR (2015-11-13):
Pán poslanec Susko.
Laurenčík, Milan, podpredseda NR SR (2021-06-30):
Pani poslankyňa Lucia Drábiková s faktickou poznámkou.
Zmajkovičová, Renáta, podpredsedníčka NR SR (2012-06-21):
Pán poslanec Duchoň.
Madej, Róbert, poslanec NR SR (2014-09-11):
Vážená pani predsedajúca, vážené panie poslankyne, vážení páni poslanci, dovoľte mi, aby som predložil informáciu z rokovania ústavnoprávneho výboru v tejto veci. Podľa čl. 141a ods. 1 písm. b) Ústavy Slovenskej republiky Národná rada Slovenskej republiky vymenováva a odvoláva troch členov Súdnej rady Slovenskej republiky. Vzhľadom na uprázdnené miesto jedného člena Súdnej rady predseda Národnej rady Slovenskej republiky vyzval oprávnené subjekty, aby podávali návrhy kandidátov na člena Súdnej rady Slovenskej republiky Ústavnoprávnemu výboru Národnej rady Slovenskej republiky v lehote do 11. septembra 2014 do 12.00 hodiny. Kandidáti musia spĺňať podmienky ustanovené v čl. 141a ods. 2 ústavy a v § 3 ods. 2 zákona o Súdnej rade Slovenskej republiky. V určenom termíne bol predložený jeden návrh. Ústavnoprávny výbor prerokoval návrh kandidáta na člena Súdnej rady Slovenskej republiky na svojej 82. schôdzi. Uznesením č. 477 konštatoval, že kandidát JUDr. Ján Slovinský spĺňa ustanovené podmienky. Ústavnoprávny výbor odporúča vykonať voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku o voľbe a odvolávaní funkcionárov, schváleného uznesením Národnej rady Slovenskej republiky zo 17. júna 2011 č. 498. Ústavnoprávny výbor ma zároveň poveril informovať o výsledku prerokovania návrhu v ústavnoprávnom výbore a o stanovisku výboru. Pani predsedajúca, prosím, aby ste otvorili rozpravu.
Figeľ, Ján, podpredseda NR SR (2015-11-12):
Ďakujem pekne. Otváram rozpravu. Písomne som nedostal žiadnu prihlášku. Pýtam sa teraz na ústnu formu. Kto sa hlási? Zrejme nikto, evidentne nikto. Takže týmto vyhlasujem rozpravu aj za skončenú a prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa na účely Trestného zákona ustanovuje zoznam látok s anabolickým alebo iným hormonálnym účinkom a ktorým sa menia a dopĺňajú niektoré zákony . Tento návrh má označenie tlače 1714 a spoločná správa z výborov 1714a. Znovu teraz dávam slovo pánovi ministrovi spravodlivosti Tomášovi Borecovi, aby vládny návrh zákona odôvodnil.